**Efteruddannelsesudvalgets Årsberetning 2023-2024**

Efteruddannelsesudvalget (EFU) er et stående udvalg under DSOG, og har det overordnede, initierende og koordinerende ansvar for DSOG's efteruddannelsesaktiviteter i samarbejde med DSOG's videnskabelige sekretær. EFU tilstræbes at have en bred repræsentation fra de gynækologisk obstetriske subspecialer, heraf skal et medlem repræsentere Danske Fødsels- og Kvindelægers Organisation (DFKO), og mindst et medlem skal på valgtidspunktet være ansat i uddannelsesstilling (FYGO-repræsentant). Aktuelt består udvalget herudover af en benign gynækolog, en onko-gynækolog og en obstetriker.

EFU er også overordnet godkender og tovholder vedrørende subspecialisering.

I oktober 2023 blev afholdt et fælles subspecialiseringsmøde i Nyborg med bred repræsentation fra de forskellige subspecialiseringsudvalg (obstetrik, benign gynækologi, reproduktion og urogynækolog) på tværs af landet. Her blev det fremtidige samarbejde og arbejdet med nuværende og kommende subspecialister drøftet, herunder rekruttering til selve subspecialiseringsudvalgene. Engagementet er stort. Flere udvalg har veletablerede arbejdsgange, mens andre skal have målbeskrivelser justeret og rekrutteret nye medlemmer på subspecialernes årsmøder. Der var mange ideer til at øge opmærksomheden omkring subspecialisering og rekruttering af kommende subspecialister. Næste møde planlægges til 13. marts 2025.

I 2024 ved Forårsmødet vil følgende nye subspecialister få overrakt diplom

Suher Othman (benign gynækologi)

Lise Hald Jensen (føtalmedicin)

Katinka Marie Nyborg (føtalmedicin)

Stort tillykke til de nye subspecialister og mange tak for arbejdet i subspecialiseringsudvalgene.

EFU har også i 2023 arrangeret DSOG’s Efterårsmøde i samarbejde med FYGO. Emnet var i år ”Uterus fra alle sider” med rigtig gode indlæg fra mange af vores kolleger i subspecialerne fra ind- og udland. Mødet i november på IDA i København var velbesøgt og der var efterfølgende middag i Domus Medica.

EFU har i det forløbne år afholdt 7 møder. Aktuelt er vi i gang med at planlægge Efterårsmødet 2025, der igen afholdes som et endagsmøde på IDA i København d. 22. november 2024. I 2024 er 1 af 5 medlemmer på valg. En genopstiller (Suher Othman).

På EFUs vegne,

Klara Vinsand Naver

Formand for Efteruddannelsesudvalget

Marts 2024